Precizēts

Ministru kabineta rīkojuma projekta

**„Par valsts meža zemes „Noviki”, Briģu pagastā, Ludzas novadā, atsavināšanu”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 44.panta ceturtās daļas 3.punkta „a” apakšpunkts.Publiskas personas mantas atsavināšanas likuma (turpmāk – Atsavināšanas likums) 4.panta ceturtās daļas 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Meža likuma 44.panta ceturtās daļas 3.punkta „a” apakšpunktā noteikto, zemesgrāmatā ierakstītas valsts meža zemes atsavināšanu vai privatizāciju lauku apvidos var atļaut ar ikreizēju Ministru kabineta rīkojumu, privatizējot, kā arī atsavinot ēku (būvju) īpašniekiem zemi, ko aizņem ēkas (būves) un pagalms, kā arī šo ēku (būvju) uzturēšanai nepieciešamo zemi līdz 0,50 hektāru platībā.Meža likuma 44.panta piektajā daļā noteikts, ka šā panta ceturtās daļas 3. punktā minētā zeme privatizējama vai atsavināma Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā noteiktajā kārtībā. Savukārt saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 4.panta otro daļu, valstij vai pašvaldībai piederošu apbūvētu zemesgabalu nodod atsavināšanai un atsavina saskaņā ar Atsavināšanas likumu, ja šajā likumā nav noteikts citādi. Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums nosaka valstij vai pašvaldībai piederoša zemesgabala atsavināšanas jomā termiņu līdz kuram persona var iesniegt atsavināšanas ierosinājumu, lai kā maksāšanas līdzekli par atsavināmo apbūvētu zemesgabalu varētu izmantot īpašuma kompensācijas sertifikātus un šis termiņš likumā ir definēts kā pa pabeigšanas datums (2006.gada 31.augusts). Ievērojot to, ka atsavināšanas ierosinājums no apbūves īpašnieka - SIA „Peat Export LLC” par valsts zemesgabala „Noviki”, Briģu pagastā, Ludzas novadā, atsavināšanu ir saņemts 2016.gada 10.maijā, kas ir pēc likumā noteiktā pabeigšanas datuma - 2006.gada 31.augusta, valsts apbūvētu zemesgabalu „Noviki”, Briģu pagastā, Ludzas novadā, atsavina Atsavināšanas likuma noteiktajā kārtībā.Atbilstoši Atsavināšanas likuma 4.panta ceturtās daļas 3.punktā noteiktajam publiskas personas nekustamā īpašuma atsavināšanu var ierosināt zemesgrāmatā ierakstītas ēkas (būves) īpašnieks (kopīpašnieki), ja viņš vēlas nopirkt zemesgabalu, uz kura atrodas ēka (būve).Saskaņā ar Atsavināšanas likuma 5.panta trešo daļu lēmumu par valsts īpašumā esošu apbūvētu zemesgabalu nodošanu atsavināšanai, par kuriem Atsavināšanas likuma 4.panta ceturtās daļas 3.punktā minētās personas noteiktā kārtībā ir iesniegušas atsavināšanas ierosinājumu, pieņem valsts akciju sabiedrība „Valsts nekustamie īpašumi”. Valsts akciju sabiedrība „Valsts nekustamie īpašumi” nedrīkst nodot atsavināšanai apbūvētu zemesgabalu, par kuru Ministru kabinets ir lēmis, ka tas nepieciešams valsts pārvaldes funkciju veikšanai saskaņā ar Valsts pārvaldes iekārtas likumu. Tā kā nav pieņemts Ministru kabineta lēmums par to, ka valsts nekustamais īpašums „Noviki”, Briģu pagastā, Ludzas novadā, būtu nepieciešams valsts pārvaldes funkciju veikšanai saskaņā ar Valsts pārvaldes iekārtas likumu, valsts īpašumā esošo apbūvētu zemesgabalu var nodot atsavināšanai Atsavināšanas likuma noteiktajā kārtībā.Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē valsts akciju sabiedrība „Valsts nekustamie īpašumi” (turpmāk – VNĪ), izņemot šā panta 1.1, 1.2 un 1.3 daļā minētos gadījumus.Valsts nekustamais īpašums „Noviki” (nekustamā īpašuma kadastra Nr. 6846 008 0018) sastāv no zemes vienības (zemes vienības kadastra apzīmējums 6846 008 0023) 0,8400 ha platībā Briģu pagastā, Ludzas novadā(turpmāk – valsts zemes vienība „Noviki”). Valsts zemes vienība „Noviki” ir izveidota, atdalot to no valstij Zemkopības ministrijas personā Briģu pagasta zemesgrāmatas nodalījumā Nr.100000416584 reģistrētā nekustamā īpašuma (nekustamā īpašuma kadastra Nr.6846 008 0027) „Valsts mežs”, Briģu pagastā, Ludzas novadā. (*Ludzas novada domes 2014.gada 27.februāra lēmums (prot. Nr.3, 13.§) „Par zemes vienību atdalīšanu un jaunu nosaukumu piešķiršanu”*).Īpašuma tiesības uz valsts zemes vienību „Noviki” ir nostiprinātas Latvijas valstij Zemkopības ministrijas personā Briģu pagasta zemesgrāmatas nodalījumā Nr.100000551070; lēmuma datums: 11.12.2015. Valsts zemes vienībai noteikti šādi apgrūtinājumi, kas atzīmes veidā ierakstīti Briģu pagasta zemesgrāmatas nodalījumā Nr. 100000551070 III. daļas 1.iedaļā:- *pierobeža 0,8400 ha platībā;**- zemes īpašniekam nepiederoša būve vai būves daļa 0,0100 ha platībā;**- zemes īpašniekam nepiederoša būve vai būves daļa 0,0100ha platībā;**- zemes īpašniekam nepiederoša būve vai būves daļa 0,0100ha platībā;**- ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem 0,1200 ha platībā;* *- ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem 0,1400 ha platībā;**- ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos 0,4300 ha platībā.*Valsts zemes vienībai „Noviki” noteiktais lietošanas mērķis:0101 – *zeme, uz kuras galvenā saimnieciskā darbība ir lauksaimniecība.*Atbilstoši Nekustamā īpašuma valsts kadastra informācijas sistēmas datiem par zemes vienības platības sadalījumu pa lietošanas veidiem, valsts zemes vienībai „Noviki” 0,1100 ha platībā noteiktais lietošanas veids ir *lauksaimniecībā izmantojams zemes (pļavu platība)*, zemes vienībai 0,6100 ha platībā - *zeme zem ēkām*, zemes vienībai 0,1200 ha platībā – *mežs.* Valsts meža dienesta Austrumlatgales virsmežniecība ar 08.07.2016. vēstuli Nr. VM1.1-19/175 ir informējusi, ka Meža valsts reģistrā nekustamajam īpašumam „Noviki” (kadastra Nr. 6846 008 0018) Briģu pagastā, Ludzas novadā, ir reģistrēts mežs 0.1200 ha platībā.Saskaņā ar Meža likuma 1.panta 29.punktu meža zeme ir zeme, uz kuras ir mežs, zeme zem meža infrastruktūras objektiem, kā arī mežā ietilpstošie pārplūstošie klajumi, purvi, lauces un tam piegulošie purvi. Meža likuma 3.panta pirmā daļa noteic kāda zeme ir šā likuma objekts. Konkrētajā gadījumā Meža likuma objekts ir zeme, kas Nekustamā īpašuma valsts kadastra informācijas sistēmā reģistrēta kā mežs un tā ir meža platība 0,1200 ha platībā.Saskaņā ar Nekustamā īpašuma valsts kadastra likuma 76.pantā noteikto, *nekustamā īpašuma novērtējums kadastrā ir nekustamā īpašuma kadastrālās vērtības un nekustamā īpašuma sastāvā esošās mežaudzes vērtības summa. Mežaudzes vērtību Kadastra informācijas sistēmā ieraksta, pamatojoties uz Valsts meža dienesta ziņām*. Atbilstoši informācijai no Nekustamā īpašuma valsts kadastra informācijas sistēmas nekustamā īpašuma novērtējums kadastrā ir noteikts 484 *euro,* tajā skaitā zemes vienībaskadastrālā vērtība uz 2017.gada 1.janvāri noteikta 477  *euro,* attiecīgizemes vienībā „Noviki” ietilpstošāsmežaudzes vērtība ir 7 *euro*.Valsts zemes vienība „Noviki” ir apbūvēta. Uz valsts zemes vienības „Noviki” atrodas trīs būves (būvju kadastra apzīmējumi: 6846 008 0023 001, 6846 008 0023 002 un 6846 008 0027 002):1. Būve (būves kadastra apzīmējums 6846 008 0023 001)-*dzīvojamā māja* ietilps nekustamā īpašuma (nekustamā īpašuma kadastra Nr.6846 508 0009) – „Noviki”, Briģu pagastā, Ludzas novadā, sastāvā. Īpašuma tiesības uz minēto nekustamo īpašumu ir nostiprinātas sabiedrībai ar ierobežoti atbildību „Peat Export LLC” Briģu pagasta zemesgrāmatas nodalījumā Nr.100000466216; lēmuma datums: 31.01.2012.
2. Būve (būves kadastra apzīmējums 6846 008 0023 002)-*dzīvojamā māja* ietilps nekustamā īpašuma (nekustamā īpašuma kadastra Nr.6846 508 0010) – „Noviki”, Briģu pagastā, Ludzas novadā, sastāvā. Īpašuma tiesības uz minēto nekustamo īpašumu ir nostiprinātas sabiedrībai ar ierobežoti atbildību „Peat Export LLC” Briģu pagasta zemesgrāmatas nodalījumā Nr.100000466209; lēmuma datums: 31.01.2012.
3. Būve (būves kadastra apzīmējums 6846 008 0027 002) ‑ *svaru ēka* ietilps nekustamā īpašuma (nekustamā īpašuma kadastra Nr.6846 508 0008) – „Noviki”, Briģu pagastā, Ludzas novadā, sastāvā. Īpašuma tiesības uz minēto nekustamo īpašumu ir nostiprinātas sabiedrībai ar ierobežoti atbildību „Peat Export LLC” Briģu pagasta zemesgrāmatas nodalījumā Nr.100000466213; lēmuma datums: 31.01.2012.

Par valsts zemes vienību „Noviki” visā tā platībā starp sabiedrību ar ierobežotu atbildību „Peat Export LLC” un akciju sabiedrību „Latvijas valsts meži” 2012.gada 16.maijā noslēgts Saistību pārjaunojuma līgums Nr.5.7-1.1/0023/150/11/26/4 pie 12.04.2011. Zemes nomas līguma Nr.5.7-1.1/0023/150/11/26 nomniekam piederošās apbūves uzturēšanai. Līgums noslēgts līdz 2023.gada 11.aprīlim, un tiek izbeigts, ja nomnieks iegūst īpašuma tiesības uz valsts zemes vienību „Noviki”. VNĪ 10.05.2016. ir saņēmusi sabiedrības ar ierobežotu atbildību „Peat Export LLC” 09.05.2016. atsavināšanas ierosinājumu (reģistrēts VNĪ ar Nr.6964) par valsts zemes vienības „Noviki” atsavināšanu. Atsavināšanas ierosinājumam klāt ir pievienota Zemkopības ministrijas 26.04.2013. vēstule Nr.8.7-6/70/2013, ar kuru Zemkopības ministrija informē, ka tiks lūgts akciju sabiedrībai „Latvijas valsts meži” izvērtēt valsts zemes vienības ar kadastra apzīmējumu 6846 008 0023 nepieciešamību akciju sabiedrībai „Latvijas valsts meži”, kā arī tās iespējamo atsavināšanu uz zemes vienības esošās apbūves īpašniekam. Zemkopības ministrija ar 30.05.2013. vēstuli Nr. 8.7-6/1860/2013 ir informējusi atsavināšanas ierosinātāju par to, ka akciju sabiedrība „Latvijas valsts meži” neiebilst valsts zemes vienības atsavināšanai.Zemkopības ministrija ar 17.06.2016. vēstuli Nr.8.7-5e/1475/2016 ir pārsūtījusi VNĪ valsts zemes vienības „Noviki” atsavināšanas procesa uzsākšanai nepieciešamos dokumentus.Persona, kurai ir pirmpirkuma tiesības uz apbūvētu valsts zemes vienību „Noviki” ir apbūves īpašnieks sabiedrība ar ierobežotu atbildību „Peat Export LLC”. Minētā persona atbilst:1) Publiskas personas mantas atsavināšanas likuma 4.panta ceturtajā daļā minētajām personām, kuras var ierosināt valsts zemesgabala atsavināšanu;2) likuma „Par zemes privatizāciju lauku apvidos” 28.panta pirmās daļas 3.punkta „a” apakšpunktā noteiktajam personu lokam, kuras zemi īpašumā var iegūt bez ierobežojumiem.Lai rastu piemērotāko un efektīvāko risinājumu mērķa sasniegšanai, Rīkojuma projekts ir sagatavots balstoties uz šādiem izdarītiem lietderības apsvērumiem:1. VNĪ saskaņā ar Atsavināšanas likumā noteikto ne vēlāk kā divu mēnešu laikā no dienas, kad saņemts atsavināšanas ierosinājums un visi atsavināšanai nepieciešamie dokumenti, kas apliecina personas pirmpirkuma tiesības jāpieņem lēmumu par valstij piederoša apbūvēta zemesgabala nodošanu atsavināšanai. Attiecībā uz sabiedrību ar ierobežotu atbildību „Peat Export LLC” apbūvēta valsts zemesgabala „Noviki”, atsavināšanu par pēdējo dokumentu lēmuma par valstij piederoša apbūvēta zemesgabala nodošanu atsavināšanai tiks uzskatīts Ministru kabineta rīkojums par atļauju nodot atsavināšanai valsts zemesgabala sastāvā esošo meža zemi.2. Ministru kabineta lēmuma pieņemšanas nepieciešamība noteikta Meža likuma 44.panta ceturtās daļas 3.punkta „a” apakšpunktā saskaņā ar kuru zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu atsavinot ēku (būvju) īpašniekiem zemi, ko aizņem ēkas (būves) un pagalms, kā arī šo ēku (būvju) uzturēšanai nepieciešamo zemi līdz 0,50 hektāru platībā. Valsts zemes vienības „Noviki”, sastāvā esošās meža zemes platība ir 0,1200 ha platībā. 3. Valsts zemes vienība „Noviki” 0,8400 ha platībā ar 2011.gada 12.aprīļa zemes nomas līgumu starp AS „Latvijas valsts meži” un apbūves īpašnieku tika iznomāta mērķim – esošās apbūves uzturēšanai, kura ir saistīta ar kūdras ražošanu, atbilstoši klāt pievienotajam 23.03.2010. izgatavotajam zemes robežu plānam. Savukārt saskaņā ar Ludzas novada domes 2014.gada 27.februāra lēmumu (prot. Nr.3, 13.§) „Par zemes vienību atdalīšanu un jaunu nosaukumu piešķiršanu” tika izveidots zemesgabals 0.8400 ha platībā. No iepriekš minētā ir secināms, ka zemesgabals esošajā platībā ir izveidots uz zemes esošo būvju uzturēšanai un atbilst Meža likuma 44. panta ceturtās daļas 3. punkta „a” apakšpunktā norādītajam mērķim – „būvju uzturēšanai nepieciešamā zeme”.4. Valsts zemes vienībā „Noviki” ietilpstošā meža zeme nav nepieciešama Zemkopības ministrijai un tās padotībā esošajai akciju sabiedrībai „Latvijas valsts meži” meža politikas īstenošanai. To Zemkopības ministrija ir apliecinājusi ar 30.05.2013. vēstuli Nr. 8.7-6/1860/2013, kā arī piekrītot valsts nekustamā īpašuma (nekustamā īpašuma kadastra Nr.6846 008 0027) „Valsts mežs”, Briģu pagastā, Ludzas novadā, sadalei. 5. Saskaņā ar Ludzas novada teritorijas plānojuma 2013.-2024.gadam „Teritorijas izmantošanas un apbūves noteikumi un Grafiskā daļa” 25.1.punktu nav pieļaujama zemes vienības dalīšana, ja sadalīšanas rezultātā zemes vienība būs mazāka par attiecīgajā funkcionālajā zonā noteikto minimālo platību. Sadalīšanu var veikt pie nosacījuma, ka paliekošā zemes vienība nav mazāka par 1 ha lauku teritorijā un 0,5 ha pilsētās un ciemu teritorijās. Valsts zemes vienība „Noviki” atrodas lauku zemju (L) apbūves teritorijā, kur jaunveidojamā zemes vienības minimālā platība vispārējā gadījumā noteikta 2 ha (noteikumu 275.1. punkts), līdz ar to valsts zemes vienības „Noviki” sadalīšana, nodalot no tās valsts meža zemi 0,120 ha platībā, nav pieļaujama saskaņā ar Ludzas novada teritorijas plānojuma Teritorijas izmantošanas un apbūves noteikumiem.6. Arī pēc zemes vienības “Noviki” atsavināšanas jaunajam zemes īpašniekam būs saistošas zemes vienības izmantošanas prasības atbilstoši zemes lietošanas mērķiem un apsaimniekojot meža zemi, būs jāievēro vispārējās normatīvo aktu prasības meža apsaimniekošanā. 7. Pieņemot Ministru kabineta lēmumu par valsts meža zemes atsavināšanu, sabiedrībai ar ierobežotu atbildību „Peat Export LLC” tiks dota iespēja realizēt tās publiskās subjektīvās tiesības - iegūt īpašumā valsts zemi zem privātpersonai piederošajām ēkām, Atsavināšanas likuma noteiktajā kārtībā.8. Uz atsavināšanas procesu ir attiecināms pienākums lietderīgi rīkoties ar finanšu līdzekļiem un mantu. Atbilstoši Publiskas personas finanšu līdzekļu un mantas izšķērdēšanas novēršanas likuma 3.pantam, lietderīga rīcība nozīmē to, ka, rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu; manta atsavināma un nododama īpašumā vai lietošanā citai personai par iespējami augstāku cenu. Arī Valsts pārvaldes iekārtas likums nosaka vērtēt lietderības apsvērumus lēmumu pieņemšanā un uzliek par pienākumu valsts pārvaldes un pašvaldību iestādēm censties rast piemērotāko un efektīvāko risinājumu attiecīgā mērķa sasniegšanai. Ar Rīkojuma projektu sasniedzamais mērķis ir zemes vienības atsavināšana apbūves īpašniekam, lai zemi un ēku apvienotu vienā nekustamajā īpašumā un, lai izbeigtu dalītā īpašuma pastāvēšanu.Ņemot vērā, ka par valsts zemes vienību „Noviki” ir saņemts atsavināšanas ierosinājums no uz zemes esošo būvju īpašnieka, VNĪ Īpašumu izvērtēšanas komisija 2016.gada 1.decembrī (prot. Nr. IZKP-16/26, 6.punkts) ir pieņēmusi lēmumu normatīvajos aktos noteiktajā kārtībā sagatavot un virzīt izskatīšanai Ministru kabinetā attiecīgu Ministru kabineta rīkojuma projektu par valsts zemes vienībā ietilpstošās meža zemes atsavināšanu 0,1200 ha platībā.Pēc Ministru kabineta atļaujas saņemšanas par valsts zemes vienībā ietilpstošās meža zemes atsavināšanu, VNĪ zemes vienību kopā ar tajā ietilpstošo meža zemi, atsavinās saskaņā ar Atsavināšanas likuma 4.panta ceturtās daļas 3.punktu, 5.panta trešo daļu, 37.panta pirmās daļas 4.punktu, pieņemot attiecīgu VNĪ valdes lēmumu par apbūvēta valsts zemesgabala atsavināšanu apbūves īpašniekam.Valsts zemes vienības (tajā skaitā zemes vienībā ietilpstošās valsts meža zemes) atsavināšanai nebūs nepieciešami papildus līdzekļi no valsts budžeta, jo VNĪ valsts zemes vienības atsavināšanu īstenos par saviem līdzekļiem. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts zemes vienības atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt valsts zemes vienības pārdošanas vērtību, ņemot vērā, ka zemes vienības atsavināšana (nosacītās cenas noteikšana) tiks organizēta pēc Ministru kabineta rīkojuma un VNĪ lēmuma pieņemšanas. Rīkojuma projekts attiecas uz publiskās pārvaldes politiku.  |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija (VNĪ). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uz valsts zemes vienības „Noviki” esošās apbūves īpašnieks - sabiedrība ar ierobežotu atbildību „Peat Export LLC”. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Meža likuma 44.panta ceturtajā daļā noteikto zemesgrāmatā ierakstītas valsts meža zemes, kas nepieciešama ēku (būvju) uzturēšanai, atsavināšanu var atļaut tikai ar ikreizēju Ministru kabineta rīkojumu. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Finanšu ministrija un VNĪ. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Saistībā ar rīkojuma projekta izpildi jaunas institūcijas netiek radītas, kā arī neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošo institūciju ietvaros ar tām pieejamiem resursiem. |
| 3. | Cita informācija | Nav. |

*Anotācijas III, IV un V sadaļa – projekts šīs jomas neskar.*

Finanšu ministre D. Reizniece‑Ozola

Bružas 67024927

vita.bruzas@vni.lv